ช่างฆ่าตัว เข็มขัดนิรภัย แขวนคอ ตายคารถ (คลิป)
ปมน้อยใจ โดนเมียด่าเป็นประจำ,ช่างบริษัทอิตัลไทยวัย 31 น้อยใจทะเลาะกับ เมีย ขับเก๋งไปจอดในซอย เปลี่ยวใกล้สำนักงานเขตดอนเมืองใช้เบลต์ผูกคอตายในรถ วิน จยย.มาเจอแทบช็อกรีบแจ้งตำรวจ ด้านเมียร่ำไห้เผยคนตายขับรถออกจากบ้านตอนสองทุ่มครึ่ง หลังมีปากเสียงกันเรื่องชอบดื่มเหล้า โทรศัพท์ตามทั้งคืนก่อนรู้ว่ามาเป็นศพ,หนุ่มน้อยใจเมียด่าฆ่าตัวตายครั้งนี้เปิดเผยขึ้นเมื่อเวลา 09.00น. วันที่ 29 ส.ค. พ.ต.ท.เทพพรศักดิ์ กากแก้ว สว. (สอบสวน) สน.ดอนเมือง รับแจ้งเหตุพบผู้เสียชีวิตในซอยช่างอากาศอุทิศ 3 ใกล้สำนักงานเขตดอนเมือง ถนนช่างอากาศอุทิศ แขวงและเขตดอนเมือง กทม. ไปตรวจสอบพร้อมแพทย์โรงพยาบาลภูมิพล เจ้าหน้าที่กองพิสูจน์หลักฐาน และมูลนิธิป่อเต็กตึ๊ง,จุดพบศพเข้าซอยไปประมาณ 100 เมตร 2 ข้างทางเป็นที่เปลี่ยวไม่มีบ้านพักอาศัย พบรถยนต์ ฮอนด้า แจ๊ซ สีขาว ทะเบียน 7 กภ 4345 กรุงเทพมหานคร จอดดับเครื่องในลักษณะกีดขวาง ภายในรถด้านเบาะหลังคนขับพบศพผู้เสียชีวิตเป็นชายในสภาพสวมเสื้อยืดแขนสั้นลายขาวฟ้า กางเกงยีนส์ ใช้สายเข็มขัดนิรภัยผูกคอตัวเองกับมือจับในตัวรถเหนือหน้าต่างประตูหลังคนขับในท่านั่งคุกเข่าหันหน้าเข้าหาประตู ทราบชื่อต่อมาคือนายประวิช เนาวรัตน์ อายุ 31 ปี ช่างบริษัท อิตัลไทย เสียชีวิตมาแล้วประมาณ 5-6 ชั่วโมง ที่เบาะหน้าข้างคนขับพบยากล่อมประสาทบรรจุอยู่ในถุงยา 1 ถุง น้ำ 1 ขวด ที่กินไปแล้วเกือบหมด ไม่พบร่องรอยการต่อสู้,จากการสอบสวนคนขี่วิน จยย.ในซอยช่างอากาศอุทิศ 3 ที่พบศพทราบว่า เห็นรถคันดังกล่าวจอดผิดปกติไม่ชิดขอบทาง เพราะที่เกิดเหตุเป็นซอยแคบ เดินไปดูเห็นศพผูกคอตายในรถ รีบแจ้งเจ้าหน้าที่ตำรวจให้ทราบ,ขณะเดียวกัน น.ส.สุภัทรตา จันทร์ทะวงศ์ อายุ 27 ปี ภรรยาผู้ตายเดินทางมาที่เกิดเหตุ พร้อม ร่ำไห้ ให้การว่า ผู้ตายเป็นสามี พักอยู่ด้วยกันที่บ้านพักคนงานในซอยประชาอุทิศ ไม่ไกลจากที่เกิดเหตุ โดยตนกับผู้ตายมีปากเสียงทะเลาะกันเป็นประจำเนื่องจากผู้ตายชอบดื่มเหล้า ก่อนเกิดเหตุเมื่อคืนประมาณ 20.30 น. มีปากเสียงกันอีก หลังทะเลาะกันผู้ตายขับรถออกมา ได้โทรศัพท์ตามหาทั้งคืนแต่ผู้ตายไม่รับสาย กระทั่งทางเจ้าหน้าที่โทร.มาบอกว่านายประวิชผูกคอเสียชีวิต รีบมาดูและไม่คิดว่าจะเป็นแบบนี้ ส่วนสาเหตุน่าจะมาจากที่ตนมักว่าผู้ตายเป็นประจำ จนผู้ตายน้อยใจและคิดสั้น ขณะที่พนักงานสอบสวนสันนิษฐานเบื้องต้นสาเหตุมาจากเรื่องภายในครอบครัว พร้อมประสานมูลนิธินำศพส่งสถาบันนิติเวช รพ.ภูมิพล เพื่อผ่าพิสูจน์หาสาเหตุการตายที่แท้จริงอีกครั้ง
ช่างบริษัทอิตัลไทยวัย 31 น้อยใจทะเลาะกับ เมีย ขับเก๋งไปจอดในซอย เปลี่ยวใกล้สำนักงานเขตดอนเมืองใช้เบลต์ผูกคอตายในรถ วิน จยย.มาเจอแทบช็อกรีบแจ้งตำรวจ 
ฆ่าตัวตาย,ทะเลาะกับเมีย,ดอนเมือง,ช่างบริษัทอิตัลไทย,ชอบดื่มเหล้า,สุภัทรตา จันทร์ทะวงศ์,ข่าวหน้า1,ข่าวทั่วไป